יצחק יעקב וכטפויגל

הרב יצחק יעקב וכטפויגל (י"ז באלול ה'תרמ"ז, 6 בספטמבר 1887 - כ"ה בשבט ה'תשל"ח, 2 בפברואר 1978) היה ראש ישיבת מאה שערים, אב בית הדין לקהילות האשכנזים בירושלים ומרבני תנועת המזרחי בירושלים.

תולדות חייו
נולד במעזריטש שבפולין לרב בנימין ברוך, מצאצאי המהר"ל, וללאה. למד בישיבות טלז, ישיבת כנסת ישראל וולוז'ין.

עלה לארץ ישראל בתרס"ט ונשא לאישה את בלומה רחל, בת הרב זרח ראובן ברוורמן, ראש ישיבת מאה שערים. יצא לפולין לפני מלחמת העולם הראשונה ונאלץ להישאר שם בגלל המלחמה. בזמן שהותו בפולין, ייסד ישיבה בעיירת הולדתו והיה שותף בתרע"ה לייסודה של תנועת ה"מזרחי" בפולין. לאחר סיום המלחמה חזר לארץ.

בתרפ"ב (1922) היה ממייסדי נווה יעקב ("כפר עברי"). כן היה ממקימי החברה לשיקום ולבניין "תפארת ירושלים" בתרפ"ד (1924). בתרפ"ו (1926) נבחר להיות רבו של הכפר "נווה יעקב". בתרפ"ט (1929) מונה לראש ישיבת מאה שערים.
שימש כיו"ר ועד שכונת מאה שערים ויו"ר "מפעל התורה למען הישיבות", שהוקם על יד המזרחי העולמי ואסף תרומות בעבור ישיבות בארץ.

בתרצ"ה חתם יחד עם רבנים אחרים על קריאה שיזם הרב קוק להקמת מועצות דתיות מאוחדות בכל רשות מקומית.

נפטר בירושלים.

אוסף על שמו שמור בספרייה הלאומית.

משפחתו
בנו הרב דוד כיהן כרב בפילדלפיה,נפטר בחיי אביו בשנת תשלב-1972. בתו נחמה הייתה אשת עו"ד ד"ר אשר רוזנבלום שהיה בראשית המדינה מנהל המחלקה לעזרה ושיקום לנפגעי רכוש במלחמה במשרד לנפגעי המלחמה של מדינת ישראל, וכן כיהן בשנות ה-50 כמנכ"ל משרד הפנים מטעם ה"מזרחי". התפרנס גם כסוחר יודאיקה (בנם הוא ברוך מאיר רוזנבלום, המוכר בשם העט "אדם ברוך", אשר כתב סיפורים רבים אודות סבו בספריו ובטורו העיתונאי). בן הזקונים של הרב וכטפויגל, , היה לוחם אצ"ל ונהרג בעת פריצת האצ"ל ליפו ב-1948. גופתו לא נמצאה עד היום.

קישורים חיצוניים
 
 
 שושנה רייך, הרב יצחק יעקב וכטפויגל, מגד ירחים, גיליון 136, שבט תשע"א, עמ' 4

הערות שוליים

בוגרי ישיבת וולוז'ין
בוגרי ישיבת טלז
בוגרי ישיבת כנסת ישראל (סלבודקה)
פעילי תנועת המזרחי
ראשי ישיבה ישראלים
רבני הציונות הדתית בישראל
ירושלים: רבני שכונות
משפחת ברוורמן
מאה שערים: אישים
אבות שכולים: חללי צה"ל
מייסדי מושבות בארץ ישראל
ראשי ישיבת מאה שערים
דייני בית דין צדק אשכנזים פרושים
יהודים הקבורים בהר הזיתים: חלקת הפרושים
אבות בתי דין
ישראלים שנולדו ב-1887
ישראלים שנפטרו ב-1978